Oficialusis leidinys L 194 , 01/08/2003 p. 0035 - 0037



Komisijos reglamentas (EB) Nr. 1360/2003 2003 m. liepos 31 d. 2003/2004 prekybos metais nukrypstantis nuo Reglamento (EB) Nr. 2316/1999 nuostatų dėl tam tikruose Bendrijos regionuose atidėtos žemės naudojimo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EEB) Nr. 1251/1999 dėl tam tikrų lauko kultūrų augintojų paramos sistemos sukūrimo [1] su paskutiniais pakeitimais, padarytais Reglamentu (EB) Nr. 1038/2001 [2], ypač į jo 9 straipsnį, kadangi: (1) 1999 m. spalio 22 d. Komisijos reglamentas (EB) Nr. 2316/1999, nustatantis išsamias Tarybos reglamento (EB) Nr. 1251/1999 dėl tam tikrų lauko kultūrų augintojų paramos sistemos sukūrimo taikymo taisykles [3], su paskutiniais pakeitimais, padarytais Reglamentu (EB) Nr. 1035/2003 [4], nustato išmokų už tam tikromis lauko kultūromis apsodintą plotą mokėjimo sąlygas. Pagal Reglamento (EB) Nr. 2316/1999 19 straipsnio 2 ir 3 dalis atidėtos žemės plotai neturi būti naudojami laikotarpiu, kuris prasideda vėliausiai sausio 15 d. ir kuris baigiasi anksčiausiai rugpjūčio 31 d.; jeigu nenumatyta kitaip, minėti plotai neturi būti naudojami žemės ūkio gamybai arba siekiant pelno. (2) Pastaraisiais mėnesiais kai kuriuose Bendrijos regionuose buvo didelė sausra, kuri turėjo didelės įtakos pašarų atsargoms ir dėl kurios gyvulių augintojai prarado daug pajamų, nes, neturėdami įprastų pašarų, jie turėjo parduoti gyvulius. (3) Dėl to pageidautina iki rudens gyvulių šėrimui surasti papildomų pašarų atsargų. (4) Dėl to turėtų būti leista taikyti nuo Reglamento (EB) Nr. 2316/1999 leidžiančią nukrypti nuostatą, kad dar nepasibaigus žemės atidėjimo laikotarpiui atitinkamuose regionuose būtų galima atidėtą žemę naudoti galvijų pašarams skirtoms lauko kultūroms, tuo pačiu numatant priemones, užtikrinančias, kad bus laikomasi reikalavimo nenaudoti tokios žemės siekiant pelno. (5) Šiame reglamente numatytos priemonės atitinka Javų vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Nukrypstant nuo Reglamento (EB) Nr. 2316/1999 19 straipsnio 2 ir 3 dalių, šio reglamento priede išvardytuose Bendrijos regionuose atidėta žemė 2003/2004 prekybos metais gali būti naudojama gyvulių pašarams. 2. Atitinkamos valstybės narės imasi visų būtinų priemonių, kad būtų laikomasi šio straipsnio 1 dalyje nurodyto reikalavimo nenaudoti atidėtos žemės siekiant pelno, visų pirma tokioje žemėje nuimtam produktų derliui netaikant Tarybos reglamente (EB) Nr. 603/95 [5] numatytų pagalbos sausiesiems pašarams priemonių. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2003 m. liepos 4 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. liepos 31 d. Komisijos vardu Franz Fischler Komisijos narys [1] OL L 160, 1999 6 26, p. 1. [2] OL L 145, 2001 5 31, p. 16. [3] OL L 280, 1999 10 30, p. 43. [4] OL L 150, 2003 6 18, p. 24. [5] OL L 63, 1995 3 21, p. 1. -------------------------------------------------- PRIEDAS Vokietija (visos toliau nurodytos žemės): | Bavarija Badenas–Viurtembergas Berlynas Brandenburgas Bremenas Hesenas Meklenburgas–Priešakinė Pomeranija Žemutinė Saksonija Reinlandas Pfalcas Saras Saksonija Saksonija–Anhaltas Tiuringija | Austrija | Burgenlandas (visa federalinė žemė) Karintija (politiniai rajonai: Völkermarkt, Wolfsberg) Žemutinė Austrija (visa federalinė žemė) Aukštutinė Austrija (visa federalinė žemė) Štirija (politiniai rajonai: Deutschlandsberg, Firstenfeld, Feldbach, Graz Umgebung, Judenburg, Knittel-feld, Leoben, Leibnitz, Bad Radkersburg, Voitsberg, Weiz) Zalcburgas: Salzburg Umgebung (Flachgau) Viena (visa federalinė žemė) | Italija | Visa šalis, išskyrus Trentiną | Prancūzija (šie departamentai): | Ain Allier Ardèche Ardennes Aveyron Cantal Charente Charente Maritime Cher Côte dór Doubs Drôme Eure et Loir Garonne Haute Gers Ile-et-Vilaine Indre Indre-et-Loire Isère Jura Landes Loir-et-Cher Loire Loire Haute Loire-Atlantique Loiret Lot Lot et Garonne Lozère Maine et Loire Marne Haute Mayenne Meurthe et Moselle Meuse Morbihan Moselle Nièvre Puy de Dône Rhin Bas Rhin Haut Rhône Saône et Loire Saône Haute Sarthe Savoie Savoie Haute Sèvres Deux Tarn Tarn et Garonne Territoire de Belfort Vendèe Vienne Vosges Yonne | --------------------------------------------------